Segasin kokku muna ja suhkru, lisasin jogurti ja granadilli sisu koos seemnetega (kes neid suuri seemneid ei armasta, peab ilmselt mingi muu lahenduse leidma). Võtsin külmikust taignapalli ja surusin ta 26cm vormi põhja ja veidi ka  äärtele ning valasin peale katte. Ahju läks ta 200 kraadi juurde ja istus seal kuskil 35-40 minutit. Siis tõstsin jahtuma ja kuskil tunni pärast kõlbas kenasti süüa :) Muide, granadilli asemel võib vabalt muid puuvilju-marju kasutada ja jogurti asemel sobib ju ka hapukoor, toorjuust, rõõsk koor või misiganes muu taoline- nii et universaalne. Ja ma kujutan ette, et kaunistuseks sobiks kenasti näiteks riivitud valge šokolaad :P